
[bookmark: TS3]TECHNINĖ SPECIFIKACIJA
1. PIRKIMO OBJEKTAS
1.1. [bookmark: _Hlk34729843]Garliavos katilinės tinklo slėgio stabilizavimo ir papildymo sistemos modernizavimo darbai (toliau – Pirkimas).
2. SUTARTINIŲ ĮSIPAREIGOJIMŲ VYKDYMO VIETA
2.1. Darbų atlikimo vieta: Garliavos katilinė, S. Lozoraičio g. 17A, Garliava.
3. SĄVOKOS IR SUTRUMPINIMAI
3.1. Perkantysis subjektas – AB „Kauno energija“.
3.2. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkantysis subjektas sudaro Sutartį.
3.3. Sutartis – Sutartis, sudaroma tarp Perkančiojo subjekto ir Tiekėjo dėl Pirkimo objekto.
3.4. Darbai – Garliavos katilinės tinklo slėgio stabilizavimo ir papildymo sistemos modernizavimo darbai.
3.5. TDP – techninis darbo projektas.
4. PIRKIMO OBJEKTO APIMTYS
4.1. Tiekėjas privalo:
4.1.1. Išnagrinėti Perkančiojo subjekto pateikto TDP apimtis, reikalavimus ir įgyvendinimą;
4.1.2. Išsamiai susipažinti su esama situacija, patikrinti pagrindinius projektinius duomenis;
4.1.3. Patiekti įrangą ir atlikti visus darbus numatytus visose TDP dalyse.
4.2. Pagal pateiktą TDP, Tiekėjas turi atlikti šiuos darbus:
4.2.1. Laikinų atitvarų įrengimas apsaugant esamą įrangą ir patalpas nuo mechaninio pažeidimo, dulkėtumo ar kitų sugadinimų;
4.2.2. Esamos katilinės įrangos demontavimas;
4.2.3. Pamatų demontavimas ir pagrindo įrengimas;
4.2.4. Medžiagų ir įrenginių tiekimas;
4.2.5. Įrenginių montavimas;
4.2.6. Vamzdynų ir konstrukcijų montavimas;
4.2.7. Izoliavimas;
4.2.8. Elektros ir automatikos įrangos montavimas;
4.2.9. Valdiklio programavimas pagal su Užsakovu suderintą algoritmą;
4.2.10. Sistemos paleidimas – derinimas atliekamas kartu su Perkančiuoju subjektu;
4.2.11. Ir kitus projekto įgyvendinimui reikalingus darbus.
4.3. Tiekėjas turės pritaikyti esamą vandens papildymo liniją darbui į tinklą per tiesioginio veikimo slėgio reguliatorių, bei atlikti kitų vamzdynų aklinimo darbus, kad būtų užtikrinamas vandens nepatekimas į darbų vykdymo zoną. Papildymo vamzdyno korekcija ir vamzdyno aklinimo darbai derinami su Perkančiuoju subjektu. Tik atlikus paruošiamuosius darbus bus galima pradėti įrangos ir vamzdynų demontavimo darbus
4.4. Tiekėjas turi papildomai įsivertinti iki 10 t (prie projekto apimčių) metalinių konstrukcijų, vamzdynų, siurblių demontavimo ir iki 3 t izoliacinių (gali būti asbesto) medžiagų utilizavimo apimtis.
4.4.1. Demontuojami Perkančiojo subjekto darbų zonoje nurodomi įrenginiai.
4.5. Tiekėjas gali naudotis darbų vykdymo patalpoje sumontuotu kėlimo įrenginiu, prieš tai pasirašęs panaudos sutartį.
4.6. Šildymo sezono metu Tiekėjas gali atlikti demontavimo, pagrindų įrengimo, naujos įrangos montavimo iki įsikirtimų į tinklą darbus.
4.7. Nauji įsikirtimai į grįžtamą tinklo magistralę galimi tik ne šildymo sezono metu hidraulinių bandymų metu.
5. REIKALAVIMAI PIRKIMO OBJEKTUI
5.1. Tiekėjas, pabaigęs darbus, turės perduoti Perkančiajam subjektui visą baigtinę dokumentaciją, kuri sudaroma pagal Techninės specifikacijos Priedo Nr. 4 reikalavimus.
5.2. Įrangos žymėjimas atliekamas pagal Techninės specifikacijos Priedo Nr. 5 reikalavimus.
5.3. Darbai turi būti vykdomi vadovaujantis galiojančiais Lietuvoje ir Europos Sąjungoje pripažintais (aktualiais) teisės aktais, statybos įstatymu, statybos techniniais reglamentais ir normatyvais, bet jais neapsiribojant.
5.4. Tiekėjas turės parengti reikiamus dokumentus ir atlikti statybos užbaigimo procedūras. Šiems veiksmams vykdyti Perkantysis subjektas išduos įgaliojimus.
5.5. Tiekėjas turės įvykdyti visus darbus, reikalingus tinkamam Projekto įgyvendinimui bei jo užbaigimui (statybinės dokumentacijos užpildymas, darbų technologijos projektas, vykdomų statybos darbų išpildomoji dokumentacija, reikalingų ženklų objekte įrengimas, darbų saugai reikalingų įspėjimo ženklų įrengimas) bei kitas Tiekėjui normatyviniais dokumentais numatytas prievoles.
5.6. Visa sumontuota Įranga turi būti sertifikuota ir turėti CE ženklinimą. Naudojami įrenginiai turi atitikti Lietuvos Respublikos įstatymų nuostatas bei kitas ES direktyvų normas ir standartus taip pat ISO, EN, DIN standartų reikalavimus bei turėti CE ženklinimą. Pasirinkta technologija ir jos pagalbiniai įrenginiai turi būti aukščiausios klasės, gerai žinomi ES, modernūs ir patikimi, pagaminti laikantis ES standartų, techninių reglamentų ir direktyvų.
5.7. Į Darbų kainą turi būti įskaičiuoti visi mokesčiai, darbo sąnaudos, transportavimo išlaidos ir kita. Tiekėjas prieš teikdamas pasiūlymą turi įsivertinti Darbų apimtis bei galimas rizikas, numatyti visas medžiagas ir darbus, kurie gali atsirasti įgyvendinant aprašytas Darbų apimtis. Esant poreikiui, suderinus su Perkančiuoju subjektu, gali atlikti papildomas objekto apžiūras.
5.8. Tiekėjas aprūpina savo darbuotojus techninėmis priemonėmis, reikalingomis atlikti darbus aukštyje, bei užtikrina darbuotojų saugumą. Taip pat Tiekėjas privalo už savo lėšas aprūpinti savo darbuotojus įrankiais, mechanizmais, mechanizacijos priemonėmis, apšvietimo ir maitinimo kabeliais, apšvietimo lempomis ir kt.
5.9. Už bet kokį Perkančiajam subjektui ir / ar tretiesiems asmenims priklausančio turto sugadinimą ar technologinių procesų normalaus darbo sutrikdymą dėl bet kokio Tiekėjo veiksmo, klaidos ar nerūpestingumo darbų atlikimo metu atsakingas Tiekėjas. Perkančiajam subjektui ir / ar tretiesiems asmenims priklausančio sugadinto turto defektai turi būti reikiamai ir tinkamai pašalinti ar pakeisti Tiekėjo jėgomis ir sąskaita taip, kad būtų atstatyta ankstesnė turto būklė.
5.10. Tiekėjas turi Perkančiajam subjektui perduoti demontavimo eigoje susidariusias materialines vertybes (juodą ir spalvotą bei kitą vertingą metalo laužą ir kitus vertingus įrenginius ar medžiagas) (toliau – Materialinės vertybės). Darbų metu visą susidariusį metalo laužą (vamzdžiai ir fasoninės dalys, armatūra, plieninės konstrukcijos ir kt.) Tiekėjas turės pristatyti, pasverti ir iškrauti Jėgainės g. 12C, Kaunas, įforminant šiais dokumentais: svėrimo protokolas, važtaraštis (kuriuose būtina nurodyti tikslų Projekto pavadinimą). Demontuoti vamzdžiai turi būti švarūs, supjaustyti ne daugiau kaip 6 m ilgio, pjaustant stačiu kampu, su pašalinta šilumos izoliacija.
5.11. Sutarties galiojimo laikotarpiu Tiekėjas turi registruoti ir saugoti visus gaunamus ir siunčiamus bei kitus dokumentus, susijusius su Sutarties vykdymu.
5.12. Tiekėjas privalo registruoti bei apskaityti Demontavimo darbus (pildomas statybos darbų žurnalas teisės aktuose numatyta tvarka) tiksliai ir sistemingai tokia forma ir detalumu, kad to pakaktų tiksliai nustatyti, jog Demontavimo Darbai buvo vykdomi tinkamai (kokybiškai, operatyviai, laikantis, kad visi Tiekėjo sprendimai buvo pagrįsti ir visa veikla vykdoma pagal Sutarties sąlygas).
5.13. Tiekėjas turi pateikti Perkančiajam subjektui, o gavus Perkančiojo subjekto leidimą, ir kitoms, su Projekto įgyvendinimu susijusioms institucijoms (ar bet kokiems Projekto įgyvendinimo patikrinimą ar auditą atliekantiems įgaliotiems asmenims), su Sutarties vykdymu susijusią informaciją, kurios Perkantysis subjektas bet kuriuo metu pareikalautų, leisti bet kuriuo pagrįstu metu atlikti įrašų ir apskaitos, susijusių su Sutarties vykdymu, patikrinimą ar auditą ir pasidaryti jų kopijas Darbų vykdymo metu ar vėliau.
5.14. Darbuotojų saugos ir priešgaisrinės saugos reikalavimai:
5.14.1. Tiekėjas užtikrina, kad jis pats, jo darbuotojai ir pakviestieji Darbui asmenys, o taip pat subrangovai ir jų darbuotojai pakviestieji, prisilaiko išskirtoje teritorijoje nustatytų darbuotojų saugos ir sveikatos, gaisrinės saugos taisyklių bei kitų LR galiojančių norminių teisės aktų (įskaitant, bet neapsiribojant tų, kurios numatytos Lietuvos Respublikos socialinės apsaugos ir darbo ministro ir aplinkos ministro 2008 m. sausio 15 d. įsakymu Nr. A1-22/D1-34 ,,Darboviečių įrengimo statybvietėje nuostatose“). Vykdant darbus Perkančio subjekto teritorijoje, papildomi darbuotojų saugos bei gaisrinės saugos reikalavimai nustatomi akte – leidime darbų vykdymui veikiančios įmonės teritorijoje, nurodymuose, paskyrose – leidimuose;
5.14.2. Prieš pradedant vykdyti darbus Tiekėjas tvarkomuoju dokumentu paskiria: statybos vadovą, specialiųjų statybos darbų vadovą, asmenį, atsakingą objekte už darbų saugą, gaisrinę saugą, aplinkos apsaugą, laikinų elektros linijų eksploatavimą, kranų darbų vadovą ir t.t. Jei darbai vykdomi veikiančiuose elektros, šilumos įrenginiuose ar jų apsaugos zonose Perkančiam subjektui privaloma pateikti darbuotojų sąrašą, nurodant darbuotojų turimus kvalifikacinius pažymėjimus ir funkcijų vykdymą (darbų vadovo, darbų vykdytojo, brigados nario). Paskyrimų kopijos pateikiamos Perkančiam subjektui prieš 5 darbo dienas iki darbų pradžios. Prieš darbų pradžią privaloma pateikti transporto priemonių sąrašą, kurios įvažiuos į Perkančiojo subjekto teritoriją;
5.14.3. Perkančio subjekto teritorijoje visi darbai vykdomi pagal paskyras - leidimus, darbai veikiančių šilumos įrenginių apsaugos zonoje – pagal nurodymus darbui šilumos įrenginiuose, darbai veikiančių elektros įrenginių apsaugos zonoje – pagal nurodymus darbui elektros įrenginiuose. Paskyras - leidimus išduoda Tiekėjas; dėl nurodymų šilumos ar elektros įrenginiuose išdavimo privaloma derinti su Perkančiuoju subjektu. Prieš darbų pradžią paskyras - leidimus pasirašytinai suderinti su Perkančiu subjektu. Dirbant pagal nurodymus, leidimą pradėti vykdyti darbus įmonės teritorijoje išduoda Perkantysis subjektas;
5.14.4. Iki Darbų pradžios Perkantysis subjektas Tiekėjui pateiks darbuotojų sąrašą, kurie bus paskirti Projekto vykdymui ir kontrolei, o Tiekėjas įsipareigoja vykdyti asmenų indentifikavimą statybvietėje;
5.14.5. Tiekėjas darbų vykdymo metu nuo galimų išorinių pažeidimų privalo apsaugoti Perkančiojo subjekto esamus įrengimus, tinklus, statinius;
5.14.6. Darbų vykdymo zona ir joje esanti technika turi būti tvarkinga, nuolat valoma ir plaunama (įskaitant statybvietės įvažiavimus/išvažiavimus bei transportui naudojamą gatvės dalį), gamybos atliekos ir šiukšlės (ypač degios) išgabenamos į specialiai paruoštas vietas;
5.14.7. Perkantysis subjektas įsipareigoja suteikti galimybę Tiekėjui naudotis elektros energija, vandeniu, Tiekėjui įsirengus elektros ir vandens apskaitas;
5.14.8. Perkantysis subjektas Darbų vykdymo metu gali tikrinti darbų saugos, priešgaisrinės saugos, darbo higienos ir sanitarijos ir kitų taisyklių reikalavimų vykdymą;
5.14.9. Tiekėjas privalo vykdyti Perkančiojo subjekto pagrįstus reikalavimus ir pašalinti nustatytus trūkumus ir pažeidimus.
5.15. Atliekų tvarkymas:
5.15.1. Tiekėjas, tvarkydamas atliekas statybvietėje, turi vadovautis Priede Nr. 6 pateikiama informacija;
5.16. Tiekėjo įsipareigojimai:
5.16.1. Tiekėjas turi būti apsirūpinęs būtina technika, patalpomis, transportu, ryšio priemonėmis, kompiuteriais, visa kita pagal gerąją tarptautinę praktiką Darbų atlikimui būtina įranga, medžiagomis ir kitais resursais. Perkantysis subjektas Tiekėjui nesuteiks jokių techninių priemonių, transporto, ryšio ar kitų priemonių ir mechanizmų, reikalingų Sutarties vykdymui;
5.16.2. Tiekėjas Sutarties vykdymui privalės paskirti kvalifikuotus projekto valdymo ir darbų vadovus bei darbų prižiūrėtojus, kurie bus atsakingi už Sutarties vykdymą ir kontrolę. Šiems asmenims taikomi kvalifikacijos reikalavimai aprašyti specialiosiose tiekėjų kvalifikacijos reikalavimuose sąlygose. Tiekėjo paskirti specialistai jų kvalifikacijai keliamus reikalavimus privalo atitikti visą Sutarties laikotarpį;
5.16.3. Perkančiajam subjektui perdavus Tiekėjo darbų vadovui darbų zoną pagal darbų zonos perdavimo ir priėmimo aktą bei joje esančių statinių, įrenginių, inžinerinių tinklų ir susisiekimo komunikacijų planą, Tiekėjas pradeda organizuoti pasirengimo darbus. Tiekėjui neperdavus Darbų zonos, vykdyti pasirengimo (išskyrus įrangos atsivežimo) darbus draudžiama.
5.17. Darbų vykdymo zona:
5.17.1. Po technologinės įrangos montavimo darbų, Tiekėjas pasirūpina, kad statybvietė būtų išvalyta ir tinkamai perduota eksploatacijai:
5.17.1.1. Pašalintos visos darbų metu susidariusios šiukšlės;
5.17.1.2. Išvalytos vidaus darbo erdvės, kuriose buvo atliekami darbai (biokuro katilų salė) ir patalpos, kurios turėjo sąveiką su statybvietėje vykdomais darbais (praėjimai, buitinės patalpos, higienos patalpos ir panašiai) – valomos grindys, langai, palangės, durys, grindiniai vandens nubėgimo latakai;
5.17.1.3. Išvalytos lauko darbo erdvės (projekto įgyvendinimo metu naudotos darbų zonos, įrangos ir medžiagų tiekimo kelias) – nuvalyti šaligatviai, keliai, aikštelės;
5.17.1.4. Nuvalyta technologinė įranga – nauja ar projekto įgyvendinimo metu modifikuota  įranga, jos pamatai, kanalai, vamzdynai, pastato sistemų elementai ir panašiai.
5.18. Paleidimo ir derinimo darbai, baigiamieji darbai:
5.18.1. Tiekėjas prieš pradėdamas technologinės įrangos paleidimo ir derinimo darbus, privalo:
5.18.1.1. Perkančiajam subjektui pateikti derinimui signalų patikrinimo aktus;
5.18.1.2. Perkančiajam subjektui pateikti derinimui valdymo algoritmo aprašymus;
5.18.1.3. Perkančiajam subjektui pateikti derinimui apsaugų bandymo instrukcijas;
5.18.1.4. Perkančiajam subjektui pateikti derinimui SCADA ir operatyvinių panelių valdymo instrukcijas;
5.18.1.5. Perkančiojo subjekto paskirtiems darbuotojams pravesti mokymus.
6. DARBŲ VYKDYMO TVARKA IR TERMINAI 
6.1. Bendras darbų atlikimo terminas įskaitant grafiko, bei technologinio darbų aprašo pateikimą, TDP numatytų darbų atlikimą, dokumentacijos pateikimą, bei galutinio priėmimo–perdavimo akto pasirašymą – 40 (keturiasdešimt) savaičių nuo Sutarties pasirašymo ir įsigaliojimo datos.
6.2. Tiekėjui tenkanti atsakomybė už vėlavimą atlikti Darbus nurodyta Sutarties bendrosios dalies 14 dalyje.
7. KOKYBĖ IR TRŪKUMŲ ŠALINIMAS
7.1. [bookmark: _Hlk129609943]Tiekėjas atliktiems darbams suteikia ne trumpesnį kaip LR civilinio kodekso 6.697 straipsnyje numatytą garantinį laikotarpį. Garantinis terminas pradedamas skaičiuoti nuo baigiamojo darbų perdavimo−priėmimo akto pasirašymo datos.
7.2. Tiekėjas neturi teisės skaidyti garantinių įsipareigojimų pagal kitas, nei numatyta šiame skirsnyje, dalis (pvz., judančioms, besidėvinčioms, papildomoms, įrengtoms lauke ar patalpose dalims).
7.3. Visų įrenginių garantija turi būti ne mažesnė kaip 24 (dvidešimt keturi) mėnesiai, jeigu atskirai nėra keliami reikalavimai ilgesniam terminui.
8. PO DARBŲ ATLIKIMO PATEIKIAMI DOKUMENTAI
8.1. Elektroninis statybos darbų žurnalas;
8.2. Personalo kvalifikacinių pažymėjimų kopijos; 
8.3. Naudotų medžiagų, įrangos eksploatacinių savybių deklaracijos ir sertifikatai;
8.4. Bandymų protokolai;
8.5. Kiti aktualūs  su Darbais susiję dokumentai;
8.6. Atliktų darbų perdavimo–priėmimo aktas.
9. TECHNINĖS SPECIFIKACIJOS PRIEDAI
	Eil. Nr.
	Pavadinimas
	Pastaba
	Lapai

	1
	25126KAT-XX-TDP-BD
	-
	119

	2
	25126KAT-01-TDP-ŠT
	-
	82

	3
	25126KAT-01-TDP-SK
	-
	60

	4
	25126KAT-XX-TDP-PVA
	-
	88

	5
	Projektinės dokumentacijos pateikimo reikalavimai
	-
	7

	6
	Įrenginių žymėjimo reikalavimai
	-
	14

	7
	Atliekų tvarkymo statybvietėje reikalavimai
	-
	11



	Šis dokumentas yra AB „Kauno energija“ nuosavybė. Dauginti ir platinti be vadovybės sutikimo draudžiama.

